26. ΑΠΟΦΑΣΙΣ ΥΠΟΥΡΓΩΝ ΔΗΜ. ΕΡΓΩΝ ΚΑΙ ΟΙΚΟΝΟΜΙΚΩΝ Αριθ. Δ.60577 της 10/27 Μαρτ. 1969 (ΦΕΚ Β΄ 212) Περί συνεισπράξεως των υπέρ του Ο.Α.Π. δικαιωμάτων χρήσεως υπονόμων μετά λογαριασμών υδροληψίας. Έχοντες υπ’ όψιν: α)Την δια του Νόμ. 3316/1925 κυρωθείσαν σύμβασιν υδρεύσεως Αθηνών-Πειραιώς-Περιχώρων. β)Τας διατάξεις του άρθρ. 15 του Α.Ν. 489/1968, «περί τροποποιήσεως και συμπληρώσεως των περί Οργανισμού Αποχετεύσεως Πρωτευούσης κειμένων διατάξεων». γ)Τας υπ’ αριθ. 1242/13.2.69 και 1248/10.3.69 πράξεις του Διοικητικού Συμβουλιου του Ο.Α.Π. δ)Την υπ’ αριθ. 145/7.3.69 απόφασιν της Επιτροπής Συντονισμού Οικονομικής Πολιτικής, αποφασίζομεν: 1)Εγκρίνομεν όπως από 1ης Απριλίου ε.ε. το υπέρ του Οργανισμού Αποχετεύσεως Πρωτευούσης δικαίωμα χρήσεως υπονόμων, εν τη περιοχή τέως Διοικήσεως Πρωτευούσης, ως τούτο καθορίζεται υπό των διατάξεων του άρθρ. 2 του Νόμ. 4129/1961, συνεισπράττεται υπό της Ελληνικής Εταιρείας Υδάτων μετά των λογ/σμών υδροληψίας. 2)Καθορίζομεν τας δαπάνας εκμεταλλεύσεως της υδρεύσεως εις ποσοστόν 3,5% επί των υπέρ του Οργανισμού Αποχετεύσεως Πρωτευούσης εισπραττομένων ποσών. 3)Καθορίζομεν την αμοιβήν υπέρ των μετόχων της Ελληνικής Εταιρείας Υδάτων, δια τας υπ’ αυτής προσφερθησομένας υπηρεσίας προς τον ανωτέρω σκοπόν, εις ποσοστον 1,5% επί των υπέρ του Οργανισμού Αποχετεύσεως Πρωτευούσης εισπραττομένων ποσών. 4)Εγκρίνομεν όπως αι κατά τα ανωτέρω δαπάναι της εκμεταλλεύσεως της υδρεύσεως και η αμοιβή της Ελληνικής Εταιρείας Υδάτων βαρύνουν τον Οργανισμόν Αποχετεύσεως Πρωτευούσης παρακρατούμεναι εκ των υπέρ αυτού εισπραττομένων ποσών. 5)Εγκρίνομεν όπως τα πραγματοποιούμενα έσοδα, εκάστου μηνός, εκ του δικαιώματος χρήσεως υπονόμων κατατίθενται, μετά την αφαίρεσιν των κατά τα ανωτέρω δαπανών της εκμεταλλεύσεως της υδρεύσεως και της αμοιβής της Ελλην. Εταιρείας Υδάτων, εις τον παρά τη Τραπέζη της Ελλάδος λογ/σμόν του Οργανισμού Αποχετεύσεως Πρωτευούσης εντός του πρώτου 20ημέρου του επομένου μηνός. (Αντί της σελ. 622,33(γ) Σελ. 622,33(δ) Τεύχος 615-Σελ. 71 Υπόνομοι Πρωτεύουσας 23.Η.α.25-26 6)Εγκρίνομεν όπως το χαρτόσημον επί των κοινών λογαριασμών υδροληψίας και αποχετεύσεως υπολογίζεται και εισπράττεται υπό της Ελληνικής Εταιρείας Υδάτων εφ ’ολοκλήρου του ποσού του κοινού λογ/σμού κατά την κλίμακα την εφαρμοζομένην δια τους λογαριασμούς υδροληψίας και αποδίδεται εις το Δημόσιον Ταμείον άνευ διαχωρισμού και ως ενιαίον σύνολον μετά του χαρτοσήμου δια τους απλούς λογαριασμούς υδροληψίας, της διατάξεως ταύτης κυρωθησομένης και δια Νόμου, μερίμνη ημών.

[Source: greek_legal_code_raptarchis | Tokens: 2324]